open-index/open-wikipedia-markdown huggingface dataset:
משרד המורשת

**משרד המורשת** הוא משרד ממשלתי בישראל, שהוקם על ידי ממשלת ישראל ה-34 בשנת 2015 כמשרד ירושלים ומורשת, ולקראת הקמת ממשלת ישראל ה-37 הוחלט על פיצולו ממשרד ירושלים ומורשת והקמתו כמשרד עצמאי.

## היסטוריה
עם כינון ממשלת ישראל השלושים וארבע החליטה הממשלה על הקמת משרד ירושלים ומורשת והעברת סמכויות ושטחי פעולה ממשרדי ממשלה שונים, תוך העברת אגף המורשת ממשרד ראש הממשלה למשרד ירושלים ומורשת. לקראת הקמת ממשלת ישראל השלושים ושבע הוסכם בהסכם הקואליציוני בין הליכוד לעוצמה יהודית שמשרד ירושלים ומורשת יפוצל למשרד ירושלים ומסורת ישראל ולמשרד המורשת. עמיחי אליהו ימונה לשר המורשת, ומאיר פרוש ימונה לשר לענייני ירושלים ומסורת ישראל. לפי החלטת הממשלה ב-29 בינואר 2023, משרד ירושלים ומורשת שינה את שמו למשרד ירושלים ומסורת ישראל. תחומי הפעולה הקשורים לענייני מורשת עברו ל"משרד מורשת", והתווספו לו סמכויות נוספות ממשרדים אחרים.

## גופים הכפופים למשרד
* רשות העתיקות
* גבעת התחמושת (אתר הנצחה)

## שרי המורשת

## ראו גם
* דיני פניות ציבור במשרדי מדינת ישראל בנושאי מורשת

## קישורים חיצוניים
* 
* 

## הערות שוליים

קטגוריה:משרדי ממשלה בישראל
אנדריאס שיילדרופ

**אנדראס ראדגור שיילדרופ** (בנורווגית: **Andreas Rædergård Schjelderup**; נולד ב-1 ביוני 2004 בבודה שבנורווגיה) הוא כדורגלן נורווגי המשחק בעמדת קשר הכנף בקבוצה בנפיקה ליסבון מליגת העל הפורטוגלית.

## קריירת מועדונים
שיילדרופ גדל במחלקת הנוער של בודה/גלימט. בחודש יולי 2020 חתם שיילדרופ במחלקת הנוער של נורשלן מליגת העל הדנית. ב-4 בפברואר 2021 ערך את הופעת הבכורה שלו בקבוצה הבוגרת של המועדון, בהפסד 0–1 לברונדבי במסגרת המחזור ה-14 בליגה לעונת . ב-12 במרץ הבקיע את שער הבכורה שלו במועדון, בניצחון 0–3 על לינגבי בולקלוב במסגרת המחזור ה-21 בליגה.

ב-12 בינואר 2023 חתם שיילדרופ בבנפיקה מהליגה הפורטוגלית בסכום של 14 מיליון אירו לא כולל בונוסים.

## קריירה בינלאומית
שיילדרופ הוא חלק מסגל נבחרת נורווגיה עד גיל 21.

ב-5 ביוני 2024 ערך את הופעת הבכורה שלו בנבחרת הבוגרת במשחק ידידות נגד .

## תארים
**בנפיקה ליסבון**

* אליפות פורטוגל: 2022/2023

* גביע הליגה הפורטוגלית: 2024/2025
* הסופר קאפ הפורטוגלי: 2023, 2025

## קישורים חיצוניים

## הערות שוליים

קטגוריה:כדורגלנים נורווגים
קטגוריה:קשרי כדורגל נורווגים
קטגוריה:כדורגלני נורשלן
קטגוריה:כדורגלני בנפיקה ליסבון
קטגוריה:כדורגלני נבחרת נורווגיה
קטגוריה:ספורטאים זרים בפורטוגל
קטגוריה:נורווגים שנולדו ב-2004
לשרוד אחרי (סדרת טלוויזיה)

**לשרוד אחרי** (ברוסית: **Вы́жить по́сле**) היא סדרת טלוויזיה רוסית מסוגת דרמת-אימה שנוצרה על ידי אולפני Art Pictures Vision עבור רשת CTC. הסדרה עלתה לשידור לראשונה ב-18 בנובמבר 2013, היא כוללת 36 פרקים ב-3 עונות, כאשר פרק סיום הסדרה שודר ב-4 במרץ 2016.

## תקציר העלילה
### עונה ראשונה
11 צעירים נעולים בבונקר תת-קרקעי מתחת למוסקבה. הם לא יודעים איך הם הגיעו לכאן ולמה הם מוחזקים כאן. בינתיים, רכב של תאגיד "ורשינה" הנושא וירוס קטלני לבדיקות אנושיות מעורב בתאונה והנגיף חודר למערכת הרכבת התחתית. עשרות אלפי אנשים מתים, השאר מפונים. רוב בירת רוסיה מתרוקנת, המעטים שלא הספיקו להתפנות נשארו בה, ומוראניות – בנות בגיל הפוריות עם גנים טובים, הפכו לזומביות. בעזרת בכי בתדירות גבוהה הם משתקים אנשים ותוקפים את הקורבן. בנות מוראניה שומרים בחיים רק את אלה שיכולים להצטרף לצבא שלהן ולהביא צאצאים. תהליך הפיכת הבנות למוטציות יכול להימשך מספר שעות ואפילו ימים, תלוי במידת הנשיכה.
### עונה שנייה
חודש חלף מאז הפך נגיף קטלני את מוסקבה לעיר רפאים המאוכלסת במוטנטים. העיר עדיין מבודדת מהעולם החיצון, ונשלטת על ידי תאגיד "ורשינה", שהחליף את מנהיגות המדינה. תוך הסתרת האמת מהציבור וטענה כי לא נותרו ניצולים בעיר, התאגיד ממשיך לחקור את הנגיף, תוך שימוש בעיר כמעין שדה ניסויים לנדבקים. מדעני התאגיד מגלים שהנגיף עובר מוטציה, ומעניק לנשאיו את התכונות הנחוצות להישרדות. קבוצת צעירים ששרדו נמצאת בתוך עיר סגורה ללא תקשורת והגנה. כשהם מתאחדים בקבוצות או פועלים לבדם, הם מנסים להציל את חייהם לא רק מאנשים נגועים, אלא גם משכירי החרב של התאגיד, שמנקים את העיר מעוברי אורח לא רצויים. לכולם מטרות שונות – מישהו רוצה לעזוב את העיר בכל מחיר ואחרים מתכוונים להישאר ולהתחיל במלחמה נגד התאגיד כדי לנקום את מות יקיריו.
### עונה שלישית
עברו שבועיים. תאגיד "ורשינה" כבר לא שולט בהון. חיילים ויחידות סדירות של המשרד למצבי חירום מובאים למוסקבה. ניקוי העיר מתחיל. הממשלה הפדרלית רואה בנגיף נשק ביולוגי, ולכן מטילה על שירות הביטחון הפדרלי בראש סדר העדיפויות למצוא נוגדן. אפשר ליצור אותו רק בהשתתפותה של מנהיגת המוראניה, שבעקבותיה מתחיל ציד. קבוצת צעירים מצליחה לצאת מאזור ההסגר, אך האם יצליחו לחזור לחייהם הרגילים? מאבק ההישרדות שלהם נמשך.

## קישורים חיצוניים

**מידע וכתבות:**

קטגוריה:סדרות אימה
קטגוריה:סדרות דרמת אימה
קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות מתח רוסיות
קטגוריה:סדרות פוסט-אפוקליפטיות
קטגוריה:סרטי זומבים
קטגוריה:ערוץ CTC: תוכניות וסדרות
קטגוריה:תוכניות טלוויזיה שמתרחשות במוסקבה
Glamorous

**Glamorous** הוא סינגל של הזמרת האמריקאית פרגי בהשתתפות הראפר האמריקאי לודאקריס, מתוך אלבום הבכורה של פרגי, *[[The Dutchess]]*. השיר יצא לאור כסינגל השלישי מתוך האלבום, בהוצאת חברות התקליטים A&M רקורדס, ויל.איי.אם רקורדס ואינטרסקופ רקורדס.

השיר הגיע למקום הראשון במצעד הבילבורד הוט 100. בהמשך, ב-2022, נדגם השיר בשירו של ג'ק הארלו, "First Class", שהגיע לצמרת המצעד גם הוא.

## רקע והפקה
השיר נכתב על ידי פרגי ולודאקריס לצד ויל.איי.אם, אלביס ויליאמס והמפיק פולו דה דון. ויל.איי.אם היה אחראי על עיבוד השיר בעוד רון פייר הפיק את השירה הנוספת הנוכחת ברצועה. בשיר משתתפים השותף לכתיבתו ויליאמס, שסיפק את הקלידים, ומייק הארטנט, שניגן בגיטרות. העבודה הטכנית שבוצעה בשיר כוללת הנדסה, שנוהלה בעיקר על ידי טראוויס דניאלס, שנעזר במק וודוורד. טל הרצברג, שעבד עם הבלאק אייד פיז בהקלטות אולפן קודמות, ביצע הנדסה נוספת לרצועה תוך שימוש ב-Pro Tools. טוני מזראטי הוחתם כמהנדס המיקס הראשי בעוד ריאן קנדי סייע לו באולפני The Record Plant בהוליווד. השיר הוקלט לבסוף באולפני Tree Sound באטלנטה וב-The Record Plant, על ידי "אנגרי" מייק אלאופולוס.

השיר פורסם כסינגל השלישי מתוך *[[The Dutchess]]*, לאחר "London Bridge" ו-"Fergalicious". איי-אנד-אם רקורדס, לצד ויל.איי.אם מיוזיק גרופ ואינטרסקופ רקורדס, שלחו את השיר לתחנות הרדיו-מיינסטרים ב-23 בינואר 2007 ותחנות הרדיו הקצבי בארצות הברית ב-20 בפברואר 2007. מאוחר יותר, יצא ברחבי העולם כתקליטור סינגל ב-16 במרץ 2007.

## רשימות כל הזמנים

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי פרגי
קטגוריה:שירי לודאקריס
קטגוריה:שירים באנגלית
קטגוריה:שירים שנכתבו על ידי פרגי
קטגוריה:וידאו קליפים שבוימו על ידי דייב מאיירס
קטגוריה:שירים על צרכנות
קטגוריה:שירים על תהילה
קטגוריה:בלדות R&B עכשוויות
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת A&M רקורדס
דילטיאזם

**דילטיאזם** (שם גנרי: Diltiazem Hydrochloride) היא תרופה ממשפחת חוסמי תעלות סידן, הנועדה לטיפול במחלות לב הקשורה באספקה לקויה של חמצן לשריר הלב, ולטיפול בלחץ דם גבוה. דילטיאזם הוא נגזרת של בנזוטיאפין, בעל תכונות נוגדות יתר לחץ דם ואנטי הפרעות קצב. התרופה משווקת בישראל תחת השמות: אדיזם, דילטם, לבודקס.

## מנגנון הפעולה
דילטיאזם מעכב את זרימת יוני הסידן לשריר הלב במהלך הדפולריזציה. ריכוזי סידן תוך תאי מופחת מגביר את הרפיית השריר החלק, וכתוצאה מכך מאפשר את הרחבת כלי הדם וירידה בלחץ הדם.

שפעול של שריר הלב כולל שפעול של תעלות סידן תלויות מתח מסוג L, אשר מכניסות סידן לתא והן התעלות העיקריות שאחראיות על שטף הסידן בתאי הקוצב של שריר הלב. כמקור העיקרי לסידן שאחראי על כיווץ השריר החלק בלב, אקטיבציה של תעלות סידן מסוג L מאפשר כניסה של יוני סידן לפני דה-פולריזציה והפעלה של התעלה. כניסת הסידן החוץ תאי לתא מעודדת גם יציאה של סידן ממאגר תוך תאי ברשתית האנדופלסמטית.

דילטיאזם מעכב את תעלות הסידן הרגישות למתח בכלי הדם ובכך מונע עלייה ברמות הסידן. בנוסף, הוא מפריע לשחרור יוני סידן מהרשתית האנדופלסמטית ובכך מונע את שטף הסידן החוץ תאי והתוך תאי בתאי שריר חלק ובשריר הלב. רמות הסידן הנמוכות מובילות לירידה בכיווציות שריר הלב, ירידה בתנגודת העורקית הפריפרית, משפר את אספקת החמצן לרקמת הלב ומוריד את תפוקת הלב.

## התוויות
דילטיאזם בישראל משמשת עבור:
* אי נוחות, אנגינה (לדוגמה: כאב או הרגשת לחץ באזור החזה) במצבים המשלבים אספקת חמצן בלתי מספקת לשריר הלב
* תעוקת לב כרונית יציבה, תעוקת לב לא יציבה, תעוקת לב מעווית כלי דם (תעוקת לב על שם פרינצמטאל)
* לחץ דם גבוה

## תופעות לוואי
תופעות לא רצויות כוללות תת-לחץ דם, ברדיקרדיה, סחרחורת, הסמקה, עייפות, כאבי ראש ובצקות (בעיקר בגפיים).

תופעות לוואי נדירות הן אי ספיקת לב, אוטם שריר הלב ורעילות בכבד.

## התוויות נגד
ממוזער|מבנה כימי - דילטיאזם
- תסמונת הסינוס החולה למעט במטופלים עם קוצב לב מתפקד

- תת-לחץ דם חמור (לחץ דם סיסטולי מתחת ל-90)

- רגישות לתרופה

- אוטם בשריר הלב וגודש ריאתי

- במקביל לטיפול בחוסמי בטא תוך ורידי

- טכיקרדיה חדרית מורכבת

- תסמונת וולף-פרקינסון-וויט

- הלם קרדיוגני

- חסימת AV מדרגה שנייה או שלישית למעט במטופלים עם קוצב לב מתפקד

- אי ספיקת לב עם מקטע פליטה מופחת לאחר אוטם חריף בשריר הלב

## קישורים חיצוניים

## הערות שוליים

קטגוריה:חוסמי תעלות סידן
קטגוריה:תרופות לפי א'-ב'
הסכם וינה (1864)

**הסכם וינה** (בדנית: **Freden i Wien**; בגרמנית: **Frieden von Wien**) היה הסכם שלום שנחתם ב-30 באוקטובר 1864 בווינה בין האימפריה האוסטרית, ממלכת פרוסיה וממלכת דנמרק. החוזה סיים את מלחמת שלזוויג השנייה. דנמרק ויתרה על דוכסות שלזוויג (למעט האי אירו, שנותר דני) דוכסות הולשטיין ודוכסות סקסוניה-לאוונבורג. הם ינוהלו במשותף על ידי פרוסיה ואוסטריה תחת שלטון משותף. הסכם שלאחר מכן בין אוסטריה ופרוסיה ב-14 באוגוסט 1865, המכונה אמנת גאשטיין, קבע שפרוסיה תנהל את שלזוויג ואוסטריה תשלוט באופן דומה בהולשטיין. אוסטריה מכרה גם את זכויותיה על לאוונבורג לפרוסיה. מחלוקות על הממשל של שלזוויג והולשטיין הובילו למלחמת אוסטרו-פרוסיה ב-1866. כשהמלחמה ההיא הסתיימה סיפחה פרוסיה את שלזוויג והולשטיין.

## הערות שוליים

וינה (1864)
וינה (1864)
קטגוריה:גרמניה: היסטוריה
קטגוריה:אוסטריה: היסטוריה
קטגוריה:דנמרק: היסטוריה
וינה (1864)
וינה (1864)
נוקס הלם

**אלכסנדר נוקס הלם** (באנגלית: **Alexander Knox Helm**; 23 במרץ 1893 – 7 במרץ 1964) היה דיפלומט בריטי, שכיהן כציר ארצו בהונגריה, כנציג הדיפלומטי הבריטי הראשון בישראל, כשגריר בטורקיה וכמושל הכללי האחרון של סודאן.

## ביוגרפיה
נוקס הלם נולד וגדל בעיר דמפריס שבסקוטלנד. למד בקינגס קולג' שבאוניברסיטת קיימברידג'.

בשנת 1912 התקבל לעבודה בתפקיד זוטר במשרד החוץ הבריטי. במלחמת העולם הראשונה התנדב לשירות צבאי ושירת כקצין ביחידת ארטילריה, בין היתר בארץ ישראל. לאחר המלחמה גויס לשירות הקונסולרי בלבנט . לאחר תקופה של לימוד שפות בקיימברידג' שימש כסגן קונסול בסלוניקי שביוון וכמתרגם  באיסטנבול. לאחר העברת הבירה הטורקית לאנקרה הוצב נוקס שם כמזכיר שני בשגרירות בריטניה ואחר כך כקונסול. ב-1930 שב לבריטניה ושירת במחלקת המזרח במשרד החוץ. ב-1937 יצא לשמש כקונסול באדיס אבבה שבאתיופיה.

עם פרוץ מלחמת העולם השנייה הוצב בשגרירות בריטניה בארצות הברית. הוא עסק שם בסוגיות מורכבות שנגעו לאספקת דלק לבריטניה. ב-1942 יצא שוב לאנקרה בתפקיד יועץ. בשנת 1946 נבחר לשמש הנציג הבריטי בהונגריה ולאחר כינון היחסים הרשמיים עמה מחדש ב-1947 היה לציר הבריטי שם. ב-1949 מונה לנציג הדיפלומטי הראשון של בריטניה במדינת ישראל הצעירה בדרגת ממונה על היחסים ולאחר מכן כציר. כהונתו בת השנתיים בישראל נחשבה למוצלחת. בין 1951 ל-1954 שימש כשגריר בריטניה בטורקיה. לאחר מכן פרש משירות החוץ, אך ב-1955 הוצב לתקופה קצרה לשמש כמושל הכללי האחרון של סודאן, לפני שקיבלה את עצמאותה ב-1956.

אשתו הראשונה של הלם מתה בשנת 1925. הוא נישא שוב ב-1931.

בשנת 1964 טבע הלם בים.

### הערכה
העיתון טיימס תיאר את הלם כאישיות בעלת אופי חזק ונחישות רבה, כנושא ונותן מוכשר ובעל חוש לעיתוי - תכונות שהושלמו על ידי חוש הומור וקסם אישי, כאדם שהיה אהוד על ידי אנשי צוותו, שהיה נכון תמיד לשמוע את עצתם, אך קיבל את החלטותיו בעצמו. הוא שימר את המבטא של עיר הולדתו הכפרית הסקוטית ואת חיבתו לענייני חקלאות.

## אותות ועיטורים
נוקס הלם עוטר באותות והעיטורים הבאים:
* מפקד ואביר מפקד במסדר האימפריה הבריטית
* עמית ואביר הצלב הגדול של מסדר מיכאל הקדוש וג'ורג' הקדוש


תמונה:Alexander Knox Helm 1951.jpg|נוקס הלם עם הנשיא חיים ויצמן בקבלת פנים בבית ויצמן ברחובות לרגל יום העצמאות 1951
תמונה:Wwwm1027.jpg|נוקס הלם בכנסת, 1951, לצדו של לזלי הור-בלישה. בתמונה נראים גם משה שרת ויוסף שפרינצק


## קישורים חיצוניים

* ידיעה עיתונאית על מינוי הלם למושל הכללי של סודאן

קטגוריה:דיפלומטים בריטים
קטגוריה:שגרירים בטורקיה
קטגוריה:אנשי צבא בריטים במלחמת העולם הראשונה
קטגוריה:סקוטים
קטגוריה:אבירים מפקדים במסדר האימפריה הבריטית
קטגוריה:מסדר מיכאל הקדוש וג'ורג' הקדוש: גבירות ואבירי הצלב הגדול
קטגוריה:הרוגי טביעה
קטגוריה:יחסי הממלכה המאוחדת – ישראל
קטגוריה:סודאן האנגלו-מצרית
קטגוריה:בריטים שנולדו ב-1893
קטגוריה:בריטים שנפטרו ב-1964
מערות קנגו

שמאל|ממוזער|250px|מערות קנגו
שמאל|ממוזער|250px
שמאל|ממוזער|250px
**מערות קנגו** הן מערכת מערות קרסטיות, הממוקמת למרגלות רכס הרי סוורטברג, בקרבת העיר אאודטסהורן, בפרובינציית הכף המערבי שבדרום אפריקה. המערה הראשית היא אחת מהמערות הידועות והפופולריות ביותר לתיירים בדרום אפריקה. על אף שאורכה של מערכת המערות והמנהרות עולה על ארבעה קילומטרים, יכולים מבקרים להיכנס רק לרבע מתוכה בקבוצות שמלוות על ידי מדריך.

## היסטוריה
המערות נוצרו באבן גיר מתקופת הפרקמבריון, ומכילות משקעי מערה וכן ציורי מערות וממצאים שמעידים על כך שהיו בשימוש בתקופת האבן התיכונה האפריקאית ובתקופת האבן המאוחרת האפריקאית.

המערות נתגלו מחדש בעידן המודרני ב-1780 על ידי חקלאי מקומי בשם ג׳קובוס ון זיל. המערה הראשונה שבה ביקר הייתה באורך של מגרש כדורגל, ונקראת מאז אולם ון זיל. ב-1792 נתגלתה מערה שנייה, והמערות הפכו במהרה לאתר ביקור פופולרי. ב-1930 בוצע סקר ארכאולוגי על ידי א.ג'.ה. גודווין מאוניברסיטת קייפטאון, במהלכו נתגלו ממצאים ארכאולוגיים מאבן.

## הווה
הניהול היומיומי של המערות הוא באחריות עיריית אאודטסהורן. ברוב הימים מוצעים במערות סיורים למבקרים בשני מסלולים אפשריים: הסיור הסטנדרטי, שנמשך כשעה, והסיור ההרפתקני, שנמשך כשעה וחצי וכולל זחילה במעברים צרים וטיפוס על תצורות סלע תלולות. בשני המסלולים ניתן לראות משקעי מערה העשויים מאבן גיר.

## קישורים חיצוניים

* 

קטגוריה:אפריקה: אתרים ארכאולוגיים
קנגו
קטגוריה:הכף המערבי: גאוגרפיה
קנגו
ACSF3

טקסט=סכמה של מבנה אינטרון אקסון של גנים בתא אאוקריוטי|ממוזער

**הגן ACSF3** (קרוי גם ACSF3_HUMAN) הוא גן רצסיבי הממוקם בכרומוזום ה-16 בתאי בני-אדם. הגן בנוי מ-17 אקסונים ומצוי במקטע 16q24.3 של הכרומוזום. כיום ידועות כשתים-עשרה מוטציות של הגן הגורמות לתסמונת CMAMMA. המוטציה הבי-אללית נחשבת לנדירה מאד.

## תפקיד הגן
הגן ACSF3 הוא גן רצסיבי האחראי על קידוד אנזים מקבוצת האנזימים  המשתייך לאנזימים מקבוצת הליגזות. האנזים אחראי על יצירת תיואסטר בין חומצות השומן המסונתזות בתאי הכבד לבין קואנזים A. האנזים נמצא במיטוכונדריה.

## אבחנה של תסמונת CMAMMA
הדיאגנוזה של תסמונת CMAMMA מתאפשרת על ידי כימות ריכוז  החומצה המאלונית -MA , והחומצה המתיל-מלונית (MMA) בנסיוב. כאשר ריכוז החומצה המתיל-מאלונית גבוה יותר מריכוז החומצה המאלונית ושתיהן  מצויות בריכוז גבוה בנסיוב, מתאפשר הזיהוי של תסמונת נדירה זו לעומת תסמונת ה-MMA הקלאסית הנגרמת עקב עליה של חומצה מתיל-מאלונית בלבד. במקביל לשיטה הכימית, מבוצעות בדיקות מיפוי גנטי כדי לאתר מוטציות בגן ACSF3. הגן הוא רצסיבי ולכן תיתכן נשאות ללא ביטוי פנוטיפי.Methylmalonic acid pathway
ממוזער|סכמה של סינתזת חומצה מתילמאלונית <gallery>
קובץ:Propionate pathway.svg|'''Propionate pathway'''
</gallery>סכמה של סינתזת פרומיונאט

## תסמינים קליניים

התסמונת הנגרמת כתוצאה ממוטציות בגן ACSF3 קרויה אצידוריה משולבת חומצה מלונית ומתיל-מלונית -CMAMMA.  המוטציות גורמות למספר תופעות פתולוגיות כתוצאה מהצטברות החומצה המאלונית והחומצה המתיל-מאלונית בנסיוב וברקמות ולפגיעה בכושר החמצון של חומצות שומן בשריר הלב Methylmalonic acid pathway.טקסט=סכמה של סינתזה של חומצות שומן-Fatty acid synthesis|ממוזער|סכמה של ביוסינתזה של חומצות שומןהתסמונת מלווה בתסמינים קליניים רבים:

* חמצת
* פגיעה בשריר הלב- קרדיומיופתיה
* תרדמת
* התייבשות
* פיגור התפתחותי- 
* עיוות גופני- 
* אנצפלופתיה
* כישלון בשגשוג-
* מחלות בדרכי העיכול- 
* כבד מוגדל- Hepatomegaly
* היפראמונמיה
* היפרגליצינמיה/גליצינאוריה-
* היפוגליקמיה
* היפוטוניה
* דלקות חוזרות-
* קטנונמיה/קטונאוריה – קיטוזיס
* אי ספיקת כליות
* לתרגיה, עייפות יתר-
* ירידה משמעותית במספר כדוריות דם אדומות, כדוריות דם לבנות וטרומבוציטים
* בעיות של זיכרון
* פנקראטיטיס
* קשיי נשימה
* פיגור בדיבור
* עוויתות
* שבץ מוחי
* הקאות

המוטציות בילדים גורמות לעיכוב התפתחותי, עיכוב בגדילה, ולרמות סוכר נמוכות בדם. לעיתים רחוקות נצפו גם מקרים של גולגולת קטנה מהנורמה המכונה מיקרוצפליה. באנשים מבוגרים המוטציות מתבטאות בתסמינים פסיכיאטריים ונוירולוגיים, כגון אלצהיימר, דיסוטניה והיפוטוניה, טרשת נפוצה ותסמינים של צהבת ואנמיה. בסקרים גנטיים של אוכלוסיות נרחבות בסין התגלו גם מקרים של חוסר ביטוי פנוטיפי של התסמינים למרות הנשאות הבי-אללית, דהיינו, אנשים שנשאו את המוטציות הגנטיות ללא תסמינים פתולוגיים. היות שהאנזים אחראי על חמצון חומצות שומן בשריר הלב, התסמונת עלולה להשפיע על מחלות קרדיווסקולאריות והשמנת יתר. קיימים גם מקרים שבהם הנשאות הגנטית הבי-אללית  אינה מתבטאת בילדות, מגיעה לידי ביטוי רק בגיל הבגרות ומתבטאת בשורה של תסמינים נוירולוגיים, ירידה קוגניטיבית, פרכוסים, ותסמינים פסיכיאטריים שונים.

## קישורים חיצוניים
* מיקום הגן ACFS3 בגנום האנושי באתר UCSC Genome Browser
* מידע על הגן ACSF3 באתר UCSC Genome Browser

## הערות שוליים

קטגוריה:גנים בכרומוזום 16 באדם
הבחירות הפרלמנטריות ביפן 1942

**הבחירות הפרלמנטריות ביפן** נערכו באימפריה היפנית ב-30 באפריל 1942 לבחירת חברי בית הנבחרים של יפן. אלו היו הבחירות היחידות שנערכו ביפן במהלך מלחמת העולם השנייה. בתקופה זו, איבד בית הנבחרים כל כוח פוליטי, והיה נתון למרותה של הדיקטטורה הצבאית ששלטה באימפריה היפנית באותה התקופה.

הליך זה, שהחל בתקרית מוקדן בו הצבא היפני הקיסרי (ובפרט, צבא קוואנטונג) פלשו למנצ'וריה ללא אישור של הקבינט. ב-1932 מונה האדמירל סאיטו מקוטו לראש הממשלה, אך רק מעטים מחברי המפלגות שהיו בבית הנבחרים היו בעלי תפקידים משמעותיים בממשלה. לאחר כמה שנים, הפך הצבא את יפן למדינה חד מפלגתית תחת משטר צבאי דה פקטו. בבחירות אלו רק מפלגת טאיסיי יוקוסאנקאי ו"עצמאיים" בחסות הצבא הקיסרי יכלו להתמודד בבחירות.

אחוז ההצבעה בבחירות היה גבוה בצורה יוצאת דופן ועמד על כ-83.1%.

## רקע
ממשלתו של ראש הממשלה, הידקי טוג'ו מיתגה את הבחירות כ"בחירות להבעת תמיכה במלחמה המזרח אסיאתית הגדולה", הבחירות נערכות ימים ספורים לאחר הפשיטה של דוליטל, בה לראשונה במסגרת המלחמה הפציצו כוחות של ארצות הברית את שטחה היבשתי של יפן.

ב-1940, כל המפלגות הפוליטיות נאלצו להתאחד עם מפלגת הטאיסיי יוקוסאנקאי שלפני הקמתה, הייתה ארגון פשיסטי יפני שנוצר על ידי ראש ממשלת יפן פומימרו קונואה. כל מפלגה אחרת ובפרט מפלגות שמאל ומפלגות אנטי-מלחמתיות היו בלתי חוקיות מאז 1940 והן לא יכלו להריץ אף מועמד בבחירות. בנוסף לכך, פעילים קומוניסטים ופעילים אנטי-צבאיים נעצרו ולא הורשו לרוץ כעצמאיים.

## תוצאות
על אף שהמפלגה זכתה ב-381 מתוך 466 המושבים הניתנים לבחירה, היו מספר עצמאים שהצליחו להיכנס לבית הנבחרים, בהם כמה מועמדים שאינם מאושרים הצליחו לזכות במושבים בבחירות, בין מועמדים אלו היו איצ'ירו הטויאמה (שלאחר כניעת האימפריה היפנית והקמת יפן המודרנית שימש כראש הממשלה, הטויאמה הוא סבו של ראש הממשלה היפני לשעבר, יוקיו הטויאמה שכיהן בתחילת שנות ה-2000 בתפקיד), טקאו מיקי (שכיהן אף הוא בתפקיד ראש הממשלה בימי יפן המודרנית) ופוליטיקאים בכירים נוספים שעתידים לכהן בתפקידי מפתח בפוליטיקה היפנית.

למרות כל זאת, כמעט על מועמדי מפלגת טאיסיי יוקוסאנקאי הצליחו להיבחר לתפקיד ללא תחרות במחוז הבחירה שלהם. אחת הסיבות לניצחון המפלגה מלבד ההגבלות הקשות שהוטלו על אויבה הפוליטיים הייתה התמיכה הציבורית הנרחבת של העם היפני במלחמה. למרות שיפן הפכה באופן רשמי למדינה חד מפלגתית ואף התנהלה לעיתים קרובות ככזאת, מפלגת טאיסיי יוקוסאנקאי התפלצה לפלגים רבים, שחלקם הפכו לביקרותיים כלפי הממשלה ככל שהמלחמה נמשכה ומצבה של יפן החלה להידרדר.

## קישורים חיצוניים

קטגוריה:האימפריה היפנית: פוליטיקה
1942
קטגוריה:יפן במלחמת העולם השנייה
קטגוריה:1942 בפוליטיקה
2 + 2 = 5

[ממוזער|ספר שנקרא "2+2=5" ונכתב על ידי ה[משורר וההומוריסט הצרפתי, אלפונס אלה. הספר מהווה ביקורת כלפי אנטי-אינטלקטואלית בפוליטיקה הצרפתית]]
**שתיים ועוד שתיים שווה לחמש** (2 + 2 = 5) הוא ביטוי מתמטי שגוי באופן מכוון בו נעשה שימוש במספר הקשרים תרבותיים, חברתיים ופוליטיים לאורך ההיסטוריה. אחד השימושים המוכרים ביותר בביטוי היה ברומן הדיסטופי "1984" של ג'ורג' אורוול אך על אף שהשימוש הפופולרי ביותר בביטוי היה ב-"1984", הסיסמה הייתה בשימוש כבר במאה ה-17.

בספר "1984" הביטוי הוא חלק מהפילוסופיה הפוליטית של הסוצאנג כמו דוגמאות אחרות שמופיעות בספר ("מלחמה היא שלום, חירות היא עבדות, בורות היא כוח"). בספר מתואר כי המפלגה מצפה מאזרחי אוקיאניה להאמין בנכונותה. בעת כתיבת יומנו הסודי, גיבור הספר, וינסטון סמית', תוהה האם ההצהרה של המפלגה כי "שתיים ועוד שתיים שווה לחמש" היא אכן עובדה.

## פוליטיקה, ספרות, תעמולה
[ממוזער|כרזת התעמולה של גומינר, שם מופיע הביטוי "2+2=5" בהתייחסות ל[תוכנית החומש של סטלין]]
בתקופה שקדמה למהפכה הצרפתית, נעשה שימוש רב במושג "2+2=5", לתאר את הכוח הלא-פרופורציונלי שיש למיעוטים הפוליטיים בצרפת (אנשי האצולה, שמנו כ-100,000 אנשים, אנשי הכמורה שמנו כ-400,000 אנשים) לעומת רוב העם הצרפתי, "המעמד השלישי", שהיוו כ-98% מאוכלוסיית צרפת (כ-24,500,000 אנשים).

בסוף המאה ה-19 השתמשה התקשורת הרוסית בביטוי "2+2=5" על מנת לתאר את ההידרדרות המוסרית והבלבול החברתי שחל לקראת תחילת המאה ה-20.

ב-1931 עיצב האמן יעקב גומינר כרזה שתמכה בתוכנית החומש של סטלין. הכרזה כללה משפט בו נכתב כי "2+2=5", דבר שמתייחס לתוכנית החומש כאמור.

ג'ורג' אורוול השתמש ברעיון של 2 + 2 = 5 כבר במאמר שכתב ב-1939, שם אמר כי .

10 שנים לאחר מכן, אוורול השתמש במושג בספרו "1984", שבמהרה הפך לשימוש המוכר ביותר בו. בסוף הספר, כאשר גיבור הספר שנחשד כמתנגד משטר, וינסטון סמית' נחקר על מעשיו ולאחר שהחוקר או'בריאן מנסה לשבור את רוחו מנטלית ולגרום לו לנטוש את ההתנגדות ל"האח הגדול" או'בריאן אומר לסמית' ששליטה במציאות הפיזית ובעולם עצמו אינה כל כך חשובה למפלגה והדבר החשוב ביותר עבורה באמת הוא שאזרחי אוקיאניה יתאימו את תפיסת המציאות שלהם לרצונות הפוליטיים של המפלגה ושל האח הגדול. סמית' אומר לאובריאן כי  אך או'בריאן אומר לו בתגובה כי .

## קישורים חיצוניים

* גרסאות אלקטרונית של הספר "1984"

קטגוריה:חיבור
קטגוריה:1984 (ספר)
ממדוח סאלם

**ממדוח סאלם** (בערבית: **ممدوح سالم**; 1918, אלכסנדריה – 25 בפברואר 1988, לונדון) היה איש ביטחון ומדינאי מצרי שכיהן כראש ממשלת מצרים בין השנים 1975–1978.

## ביוגרפיה
סאלם נולד באלכסנדריה. עם סיום לימודיו בבית הספר לשיטור ב-1940, הוא הצטרף לכוחות הביטחון ואף הגיע לתפקיד קצונה בכיר בדרגת "ליווא”, המקביל לדרגת אלוף. הוא פיקד על כוחות הביטחון של מחוז אלכסנדריה עוד בתקופת שלטונו של המלך פארוק. בין השנים 1960–1967, הוא היה הקצין האחראי על ביטחונו האישי של הנשיא גמאל עבד אל-נאצר, ובין השנים 1967–1972 מונה למושל של כמה מחוזות, ביניהם מחוז אסיוט (בשנים 1967–1970) ואלכסנדריה (1970).

בשנת 1971, מונה סאלם לתפקיד שר הפנים בממשלתו של מוחמד פאוזי על ידי הנשיא החדש, אנואר סאדאת, וכיהן בתפקיד זה על למינויו לתפקיד ראש הממשלה ב-1975. מינויו של סאלם, קצין משטרה ותיק, שנתפס גם כאחד מתומכיו זכריא מוחי א-דין לתפקיד זה בתקופה הרגישה של תחילת כהונתו של סאדאת כנשיא, נתפסה כסימן לדיכוי שסאדאת היה זקוק להשליט כדי לייצב את שלטונו, במיוחד לאור תנועות המחאה העממיות שהלכו וצברו תאוצה בתחילת שנות ה-70.

### כהונתו כראש ממשלה
עם פרוץ המחאות במצרים ב-1975, סאדאת מינה את סאלם כראש ממשלה וכאחראי על הרכבת ממשלה חדשה. תפקידה של ממשלה זו הייתה לסייע לסאדאת בתקופה שבה הנהיג מדיניות של התקרבות למערב וניסיון לליברליזציה כלכלית ולהתמודד עם הזעם הציבורי שהתפרץ בעקבות מדיניות זו.

עם חלוקת מפלגת השלטון במצרים, האיחוד הסוציאליסטי הערבי, לפלגים פוליטיים מתחרים על ידי סאדאת, עמד סאלם בראש הזרם המרכזי, שנקרא "הארגון הערבי-סוציאליסטי המצרי”. פלג זה זכה ברוב גדול של המושבים בבחירות 1976 לפרלמנט המצרי. עם פירוק האיחוד כשנה לאחר מכן, סאלם מצא את עצמו עומד בראש מפלגה עצמאית, המפלגה הערבית-סוציאליסטית. בעקבות הקמת המפלגה הלאומית-דמוקרטית, אליה הצטרפו רוב החברים לשעבר בזרם המרכזי של האיחוד, אף מפלגתו של סאלם התמזגה לתוך מפלגת השלטון החדשה של סאדאת.

סאלם זכור בהיסטוריה המצרית במיוחד בקשר לתפקידו בדיכוי המחאות של ינואר 1977, שפרצו בשל המצב הכלכלי הקשה במצרים באותה תקופה ובמיוחד על רקע ביטול הסובסידיות על מוצרי מזון בסיסיים שדרשה קרן המטבע הבין-לאומית. שמו של סאלם נזכר באחת מסיסמאות המחאה של אותה תקופה: "יא ממדוח ביי, אל-לחמה בקת בגניה!" (אדון ממדוח, הבשר התייקר!). בתפקידו כראש ממשלה, קיבל סאלם גם את פני המשלחת הישראלית הראשונה שהגיעה לקהיר בדצמבר 1977 כדי להשתתף בשיחות השלום.

### סיום תפקידו והמשך חייו
ב-1978, בעקבות התפטרות שר החוץ איבראהים כאמל במחאה על הסכמי קמפ דייוויד, פירק סאדאת את הממשלה, וסאלם הוסר מתפקידו. במקומו מונה מוסטפא ח'ליל, שכיהן אז כיושב ראש מפלגת השלטון. בשנים הבאות, על אף שלא כיהן בתפקיד רשמי, המשיך סאלם לתפקד כיועץ הן לנשיא סאדאת והן לממשיכו הנשיא חוסני מובארכ.

סאלם נפטר בלונדון בגיל 70, שם שהה לצורך קבלת טיפול רפואי.

## קישורים חיצוניים
* 

## הערות שוליים

קטגוריה:ראשי ממשלת מצרים
קטגוריה:פוליטיקאים מצרים
קטגוריה:הסכם השלום בין ישראל למצרים: אישים
קטגוריה:מצרים שנולדו ב-1918
קטגוריה:מצרים שנפטרו ב-1988
מרסיה זעירה

**מרסיה זעירה** (שם מדעי: *Maresia nana*) הוא צמח חד שנתי, מין נדיר בישראל בסוג מרסיה.

## תיאור
המרסיה הזעירה היא צמח חד שנתי אפור בעל גבעולים ירקרקים-חומים דקים, המגיעים לגובה של 5–15 סנטימטר. יש לה עלים פשוטים, מסורגים ומאורכים, ברוחב של כ-3 מילימטר ואורך של 1–3 סנטימטר. העלים קשיחים ומכוסים בשיער כוכבי צפוף.

פרחי המרסיה הזעירה הם ורודים וקטנטנים בגודל של 3–5 מילימטר. יש להם 4 עלי גביע באורך של כ-2 מלימטר, 4 עלי כותרת ו-6 אבקנים. המרסיה הזעירה פורחת בחודשים דצמבר-מרץ.

## תפוצה
מרסיה זעירה גדלה בחולות חוף הים בתפוצה ים-תיכונית (ספרד, האיים הבלארים, צרפת, קורסיקה, סיציליה, איטליה, קרואטיה, מונטנגרו, אלבניה, יון, כרתים, בולגריה, טורקיה, קפריסין, סוריה, לבנון, ישראל, חצי האי סיני, מצרים, לוב, תוניסיה, אלג'יריה, מרוקו) וסהרו-ערבית (קווקז, אפגניסטן, איראן, עיראק).

בישראל היא גדלה במישור החוף בכ-20 אתרים. בעבר נחשבה אשדוד לגבול תפוצתה הדרומית בישראל, אך במאה ה-21 היא זוהתה גם דרומה מאשדוד עד גבול רצועת עזה. במישור החוף הדרומי מצפון לאשדוד היא גדלה במספר מקבצים בחולון, ראשון לציון ופלמחים ובשנת 2017 פורסם שמקבץ שלה זוהה ברחובות. בשנת 2015 זוהו מקבצים של המרסיה הזעירה מדרום לחוף אכזיב ובאזור שפך נחל בצת.

## קישורים חיצוניים

## הערות שוליים

קטגוריה:צמחי בר בסכנת הכחדה בישראל
קטגוריה:מצליבים
Forbidden Love

**Forbidden Love** (בעברית: **אהבה אסורה**) הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן העשירי שלה, *[[Confessions on a Dance Floor]]* (2005). הוא יצא לאור ב-9 בנובמבר 2005, על ידי חברת התקליטים האחים וורנר, ביחד עם שאר שירי האלבום.
## רקע וכתיבה
השיר נכתב והופק על ידי מדונה וסטיוארט פרייס. ב-*[[Genius]]* תיארו את "Forbidden Love" כשיר אלקטרופופ בעל קצב בינוני. הוא חולק את אותו שם כמו "Forbidden Love" מאלבום האולפן השישי שלה, *[[Bedtime Stories]]* (1994). על אף אותו השם, לשני השירים יש נושאים שונים מאוד. ב-*TopGaySongs.com* סקרו את השיר והצהירו:

עשור לצאתו עלה השיר לרשת הזרמת המדיה ספוטיפיי, שם הצליח לצבור למעלה מ-9 מיליון השמעות.

## וידאו קליפ
האודיו הרשמי של "Forbidden Love" הועלה לערוץ היוטיוב של מדונה ב-8 באפריל 2017.

נכון לינואר 2023 עומד מונה הצפיות של הקליפ על למעלה מ-2 מיליון צפיות.

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שהופקו על ידי מדונה
קטגוריה:שירים על כאב לב
קטגוריה:שירים על נשיקות
קטגוריה:שירי אלקטרופופ
קטגוריה:שירי דאנס-פופ
קטגוריה:שירי מוזיקת דאנס אלקטרונית
בתי הביטחון בנגב הצפוני

בית הביטחון ליד קיבוץ בארי שנבנה לפי המודל בו נבנו רוב בתי הביטחון בנגב הצפוני. מבנה הבטון בן שתי הקומות מתאפיין ב-2 מרפסות בגג ששימשו עמדות תצפית וירי|שמאל|ממוזער|250px
[250px|ממוזער|בנייה של בית ביטחון, [1951]]
**בתי הביטחון בנגב הצפוני** הם 13 מבני בטון שנבנו ב-1947 ברבים מיישובי הנגב הצפוני על מנת לשפר את מצב הביטחון באותם יישובים שרובם הוקמו ב-1946 במסגרת מבצע 11 הנקודות. בתי ביטחון אלו נבנו, ברובם, במתכונת אחידה וכללו 2 קומות, קירות בטון עבים להגנה על היושבים בהם ועמדות שמירה שאיפשרו שמירה על היישובים. לאחר מלחמת העצמאות ננטשו חלק מבתי הביטחון וחלק אחר שוקם ומשמש לצרכיהם של היישובים.

## רקע
בימי המרד הערבי הגדול דאגו המוסדות שבכל יישוב יהיה מבנה מוגן מפני יריות של הכנופיות. לעיתים היה זה מבנה ערבי ישן, כמו בחניתה, ולעיתים נבנה מבנה בטון ששימש כ"בית ביטחון" של היישוב, כמו בעין שמר. בנוסף נבנו בתי ביטחון בנקודות אסטרטגיות, כמו על תל שוכה.

לאחר הקמת 11 הנקודות בנגב הוחלט לבנות בהם בתי ביטחון שישמשו כ"מצודת העיר" כדי להגן על היישובים המבודדים מפני התקפות של כנופיות. המבנים תוכננו על ידי המחלקה הטכנית של הסוכנות היהודית והבניה בוצעה על ידי חברת סולל בונה בסיועם של תושבי היישובים.

## תיאור בתי הביטחון
בתי הביטחון שהוקמו בישובי צפון הנגב נבנו, בקירוב, על פי תוכנית בנייה אחידה. היו אלו מבנים דו קומתיים שכללו חרכי ירי וזוג מרפסות מעוגלות בשתי פינות מרוחקות בקומת הגג שאיפשרו תצפית על כל סביבות המבנה. הבנייה נעשתה בעזרת בטון מזוין והמידות המקורבות של כל מבנה היו: גובה - 7.14 מטרים, רוחב - 4.4 מטרים ואורך - 7.5 מטרים (סה"כ השטח 33 מ"ר). מסביב למבנים הונחו גדרות תיל דוקרני ועל גגם הותקן, בדרך כלל, זרקור ומכשיר איתות הליוגרף. מדרגות העלייה לקומה השנייה היו לרוב מחוץ למבנה.

## תועלתם הביטחונית
בבתי הביטחון שוכנו, לרוב, מפקדת היישוב, המרפאה, חדר הקשר, חדר הנשק ומחסן מזון חירום. עוד בעת הקמתם הייתה מחלוקת על הצורך בהם. אנשי קיבוץ סעד לא רצו להקים את בית הביטחון והבנייה נכפתה עליהם על ידי הנהגת היישוב. כאשר במהלך המלחמה היישוב כולו נמחה מעל פני האדמה ורק בית הביטחון נשאר, התלוצצו החברים שהוא נשאר כדי לסייע למצרים לכוון אליהם את אש התותחים.

בשנת 1966 נכתב על הבתים במעריב: "הישובים החדשים ביססו את הגנתם על בתי הביטחון, אך עד מהרה התברר כי אין בהם חוסן והמגינים התחפרו בבונקרים". ב"על המשמר", בהתייחסות לנירים, הוצגו הדברים אחרת: "בית זה תוכנן נגד כנופיות פורעים, אך מי פילל, שגורלו יהיה עמידה נגד פלישת כוחות צבא סדירים, כפי שהיה בשנת 1948 עם פלישת המצרים."

## לאחר מלחמת העצמאות
לאחר מלחמת העצמאות התייתר הצורך בבתי הביטחון. בחלק מהמקרים (כמו במושב נבטים, בקיבוץ בארי, בקיבוץ אורים ועוד) עברו היישובים לאתרים אחרים ובית הביטחון ננטש. במקרים אחרים (כמו בקיבוץ חצרים, בקיבוץ שובל ועוד) נשארו בתי הביטחון בתחום היישוב ומשמשים את צורכי המשק.

בתי הביטחון בנגב הצפוני הוגדרו כאתרי מורשת מטעם המועצה לשימור אתרי מורשת בישראל אולם חלקם עדיין במצב ירוד.

## רשימת בתי הביטחון

## ראו גם
* דרך השדות

## קישורים חיצוניים

* מאחורי היער – הקיבוץ הישן (נחאביר – קיבוץ בארי), באתר "היסטוריה על המפה"

## הערות שוליים

קטגוריה:11 הנקודות
קטגוריה:אתרי מורשת במחוז דרום
קטגוריה:עוטף עזה
קטגוריה:מועצה אזורית שדות נגב
קטגוריה:הנגב: מבנים
קטגוריה:מחוז הדרום: מבנים לשימור
קטגוריה:בנייה ופיתוח בתקופת המנדט
קטגוריה:ישראל: אתרים לאומיים
קטגוריה:הנגב: היסטוריה
ציפורנית חופית

**ציפורנית חופית** (שם מדעי: *Silene modesta*) היא צמח חד-שנתי ממשפחת הציפורניים. 

## תיאור
הציפורנית החופית פורחת בחודשים אפריל–יוני.

## תפוצה
ציפורנית חופית גדלה באדמה חולית. היא אנדמית לישראל וללבנון. בישראל היא גדלה במישור החוף ובמערב הנגב.

## קישורים חיצוניים

## הערות שוליים

קטגוריה:צמחים שתוארו ב-1859
קטגוריה:טקסונים שתוארו בידי פייר אדמון בואסייה
קטגוריה:ציפורניים
קטגוריה:ארץ ישראל: ציפורניים
קטגוריה:צמחי בר בסכנת הכחדה בישראל
פרידריך וילהלם, דוכס קורלנד

**פרידריך וילהלם, דוכס קורלנד** (בגרמנית: **Friedrich Wilhelm Kettler**; 19 ביולי 1692 - 21 בינואר 1711) היה דוכס קורלנד וסימגליה מ-1698 עד 1711. בתקופת שלטונו נכבשה הדוכסות על ידי שוודים ואחר כך על ידי חיילים רוסים.

## ביוגרפיה
פרידריך וילהלם קטלר נולד ב-19 ביולי 1692 במיטאו, והיה בנם של פרידריך קזימיר, דוכס קורלנד ואשתו השנייה אליזבת סופיה, נסיכת ברנדנבורג. בגיל שבע, לאחר מות אביו, ב-22 בינואר 1698 הוא מונה לדוכס קורלנד וסימגליה, עם זאת, עד לבגרותו המדינה נשלטה על ידי אמו ודודו פרדיננד קטלר, שהתגורר בדנציג.

כאשר ב-1701 נכבשה סימגליה על ידי השוודים, פרידריך וילהלם ואמו הלכו לדודו פרידריך, שלימים הוכתר למלך הראשון בפרוסיה. הוא שהה בפרוסיה עד 1709, כאשר, לאחר ניצחונות רוסים נגד שוודיה, בגיל 17 הוא התארס לאנה, בתו של הצאר איוואן החמישי, שבעצמו היה אחיו למחצה של פיוטר הגדול. מועצת הדוכסות בשנת 1709 הכירה בפרידריך וילהלם כמבוגר והדוכס הצעיר הגיע לליבאו בשנת 1710.

הוא התחתן עם אנה מרוסיה ב-11 בנובמבר 1710 (31 באוקטובר, על פי הלוח הישן) בחתונה מפוארת שנערכה בבירה הרוסית החדשה סנקט פטרבורג, שהציגה את כוחה של האימפריה הרוסית המתהווה ואת זוהר החצר שלה. אולם בדרך חזרה מסנקט פטרבורג מת פרידריך וילהלם ב-21 בינואר 1711 בתחנת הדואר, ואלמנתו אנה, יחד עם גופת הדוכס, הגיעו למיטאו רק ב-4 במרץ.

לאחר מותו, אנה קיבלה על עצמה את העוצרות של הדוכסות. בשנת 1730 היא הפכה לקיסרית רוסיה והדוכסות עברה לדודו של פרידריך וילהלם פרדיננד קטלר, אך נשלטה בפועל על ידי רוסיה. היא הפכה לעצמאית מחדש בשנת 1737, כאשר היא עברה למאהב של הצארינה אנה, ארנסט יוהאן פון בירון.

במקביל בדוכסות החלה המגפה הגדולה, שהרגה חלק גדול מהאוכלוסייה.

## אילן יוחסין

## קישורים חיצוניים

קטגוריה:ילידי 1692
קטגוריה:נפטרים ב-1711
מאסי (נורווגיה)

**מאסי** (בנורווגית: **Masi**, בסאמית צפונית: **Máze**), הוא כפר במטרופולין קאוטוקיינו במחוז פינמרק בנורווגיה. בכפר מתגוררים כ-200 תושבים, מתוכם כ-98% סאמים. שם הכפר נגזר משם הנהר הסמוך "מאטזיוהקה" שמשמעו "הנהר המתפתל".

ב-2014 זכה הכפר בפרס "בוליסט" המחוזי לפעילות תרבותית מצטיינת על ארגון פעילויות ותחרויות באמצעים חדשניים שהפיחו חיים בכפר ויצרו אטרקטיביות.

## גאוגרפיה ודמוגרפיה
הכפר נמתח לאורך מקטע בנהר קאוטוקיינו, החל בנקודה בו נהר המאטזיוהקה מתחבר אליו מכיוון מערב. הכפר ממוקם כ60 ק"מ דרומית לעיירה אלטה (נורווגיה), וכ60 ק"מ צפונית לקאוטוקיינו.

תושבי הכפר הם ברובם המוחלט סאמים, וחצי מהם עוסקים ברעיית איילים, לכן הכפר מוכר רשמית גם בשמו הסאמי וגם בשמו הנורווגי.

## היסטוריה
בספר  מן המאה ה-16 מתואר אזור בשם "פינמורק" בו חיו סאמים שעסקו בציד ולכידת בעלי חיים. מאסי נמצא בתוך אותו אזור שנקרא פינמורק. ישנם שרידי תרבות רבים בסביבות מאסי, בין היתר עקבות התיישבות מתקופת הברזל הסאמית (התקופה שבין השנים 0–1500 לספירה). בהירסאלווהקה, 500 מטרים צפונית לכנסיית מאסי, נמצא אתר ארכאולוגי ובו כשלושה מיקומי הטמנת בשר קדומים.

מעטים המקורות ההיסטוריים על אזור מאסי מלפני המאה ה-16. מהמאה 16 ואילך ניתן למצוא כבר אזכורים ברשימות מס שוודיות, כשמאסי מוגדר באזור הגבול בין שטחי המרעה (סיאידות) "אפיאווארבי" () ו"לאפאירף" (), אך הרשימות עוסקות באזורים גדולים מכדי שניתן יהיה ללמוד מהן משהו על היישוב עצמו. פטר לורנץ דה פרי סמית העריך בספרו מ-1938 כי בשתי הסיאידות התגוררו כמאה אנשים ב-1550.

ההתייחסויות למאסי במאה ה17 מעטות: הכומר הראשון של מטרופולין קאוטוקיינו, אמונד איסקסן קוטליוס, חי במאסי בחורף 1674-1675, וגם יורשו, הכומר  התגורר שם בתחילת דרכו. ידוע גם על איכר שוודי בשם איפבר קולארה שעבר למאסי ב-1668, ומשם עבר לאלטה.

ישנה אגדה על אדם בשם  שחי במאסי בתקופה שלפני בניית הכנסייה. על פי האגדה היו לו קרקעות רבות, ועדיין הוא גנב איילים רבים מן הסאמים באזור, וגנב כבשים ודברים נוספים מן הסאמים הימיים בחוף. באחת הפעמים החליטו הסאמים לרדוף אחריו, ובמהלך המרדף הוא הסתבך במושכות של האיילים שגנב, והוא נפל לנקיק הררי ונהרג.

ב-14.5.1983 נהרס הגשר מעל נהר המאטזיוהקה, ששימש חלק מכביש 93 (כיום כביש E45), והתמלא בגושי קרח, בגלל סכר קרח שנשבר במעלה הנהר. לא נפגעו אנשים בתקרית. בימים סדירים הכביש עצמו לפעמים נסגר חלקית או לחלוטין לתנועה בשל מזג האויר.

## כנסיית מאסי
קפלה ראשונה בכפר נבנתה במאה ה17 על ידי השוודים.

ב-1718, בעת שהות בכפר  בסביבות אלטה, החליט המיסיונר  שיש להרחיב את המקום ולהקים כנסייה של ממש במאסי, זאת בהתיעצות עם הכומר הראשון של טאלוויק אנדרס לארסן פיליאן ועם הכמרים הקהילתיים של טאלוויק, בלוך ולונד. כנסיית מאסי נחנכה ב-1721, ושרדה עד 1768. ב 1751 נחתמו הסכמי הגבולות שוודיה-דנמרק שהוציאו את מאסי מידי שוודיה, מאז הפסיקו כמרים שוודיים לנהל את התפילות.

ב-1931 חנך הבישוף אייווינד ברגרב כנסייה בכפר, אך זו נשרפה על ידי הנאצים ב-1944.

הכנסייה שנמצאת בכפר נכון לתחילת המאה ה-21 נבנתה במקומה ב-1965, בתכנונו של הארכיטקט הנורווגי . המבנה עשוי עץ ובתוכו 150 מקומות, התפילות מתקיימות גם בסאמית צפונית וגם בנורווגית.

## מחלוקת אלטה
פרויקט הבניה הראשון של  בסוף שנות ה-60 היה צפוי לגרום להצפת הכפר, ויצר תנועת מחאה גדולה שנודעה בשם "" שצימצמה מאוד את התוכניות והשפיעה על הפוליטיקה הלאומית.

## קישורים חיצוניים

## הערות שוליים

קטגוריה:נורווגיה: יישובים
זית מנזנילה

**זית מנזנילה** (בספרדית: **Manzanilla de Sevilla**; לעיתים נקרא גם **מנזנילו**) הוא זית ספרדי שצבעו ירוק, הגדל באזור סביליה אשר בדרום-מערב ספרד.

הפרי נחשב לפופולרי למאכל, משמש גם לייצור שמן, ונמסק בחודש ספטמבר כשצבעו ירוק או שחור.

הפקת שמן מזיתים שנמסקו מוקדם מניבה שמן חריף וחזק, בעוד שמזיתים בשלים יותר מופק שמן עדין.

## תיאור
ניתן להבחין בין עץ זית רגיל לעץ זיתי מנזנילה לפי צפיפותו של המטע ונהוג להגיש את פירות העץ כזיתי שולחן שלמים או מגולענים.

לזית המנזנילה שמות נוספים: מנזנילו הקדום (Early Manzanillo), צ'ורו דה אספיגה (Chorrúo de Espiga), קמומיל לבן זית (Olive White Chamomil), רומרילו (Romerillo), מנזנילו פינו (Manzanillo Fino).

## זנים נוספים
לזית המנזנילה זנים נוספים הגדלים ברחבי העולם:
* **זית האסקל (Askal)**: הכלאה של ברנע ומנזנילה.
* **זית טברה (Tevere)**: הכלאה של הפיצ'ולין ומנזנילה.
* **זית מנזנילה שחור**: נפוץ בקליפורניה החל משנות ה-60 ומשמש בעיקר כזיתים משומרים.

## קישורים חיצוניים
* 

## הערות שוליים

קטגוריה:זית
קטגוריה:זיתיים
ארסטנוזאורוס

**ארסטנוזאורוס** (שם מדעי: ***Arstanosaurus***; מילולית: "לטאת באר ארסטן") הוא סוג דינוזאור צמחוני מקבוצת האורניתופודים אשר התקיים במשך הקרטיקון העליון שלפני 85 עד 84 מיליון שנה מזמננו במרכז אסיה והוא נחשב לקרוב של ההדרוזאוריים או לפי מספר חוקרים לקרוב של הצרטופסים. מספר חוקרים אף טוענים שדינוזאור זה הוא "כימרה"  משולבת משני דינוזאורים נפרדים. מספר חוקרים גם קבעו שהסוג המבוטל *Gadolosaurus*, כנראה שייך לסוג זה.

המאובנים של דינוזאור זה התגלו בתצורות בוסטוב  שבקזחסטן והוא נאסף בשנות ה-90 מממצאים בודדים שכללו רק שרידים של חלק מהלסת העליונה וחלקים מעצם הירך, אשר דמו להדרוזאורים קדומים כמו הבקטרוזאורוס או אף לאיגואנודוניים. לצידו התגלו שרידי הדרוזאור לא מזוהה נוסף - *Batyrosaurus*. הסוג תואר בידי החוקרים Shilin ו-Suslov ב-1982 ונכלל בו מין יחיד - *Arstanosaurus akkurganensis*.

ככל הנראה היה זה אוכל צמחים בינוני שנע על רגליו האחוריות והיה בעל שורת שיניים שהתחלפו כל הזמן כדי למנוע שחיקה.

## קישורים חיצוניים

קטגוריה:דמויי הדרוזאורים
קטגוריה:דינוזאורים שחיו בקרטיקון עליון באסיה
קטגוריה:מאובני טקסונים שתוארו ב-1982
זית פישולין

**זית פישולין** (בצרפתית: **Picholine**) הוא זית צרפתי שצבעו ירוק הגדל באזור פרובאנס אשר בדרום צרפת ונפוץ באיטליה, מרוקו, ישראל, צ'ילה, וארצות הברית.

הפרי נחשב לפופולרי למאכל, כזית קוקטייל ומשמש גם לייצור שמן ונמסק בחודשים אוקטובר ונובמבר כשצבעו ירוק.

פירותיו נמסקים לשמן כשהם בצבע שחור והם מייצרים שמן בעל ארומה של עשבי תיבול עם מרירות וחריפות בינוניות עד גבוהות.

## תיאור
ניתן להבחין בין עץ זית רגיל לעץ זיתי פישולין לפי העלים שלו שנראים כמו כתר בעל צורה פתוחה והפרי שצורתו ביצית ומעט אסימטרית.

לזית המנזנילה שמות נוספים: ג'ודוליין (Judoleine), לוקס בטרד (Lucques Batarde), פיקה (Piquette), פישולין דה לנגדוק (Picholine de Languedoc).

## קישורים חיצוניים
* 

## הערות שוליים

קטגוריה:זית
קטגוריה:זיתיים
דיטאליני

**דיטאליני** (המכונה גם tubettini) היא סוג של פסטה שצורתה כמו צינור קטן. דיאטליני מתוארת כ"גודל אצבעון" וכ-"מקרוני קצר מאוד". באזורים מסוימים הוא נקרא גם "סלט מקרוני". במהלך העידן התעשייתי בפוליה, איטליה, התרחש פיתוח מוגבר של דיטאליני ופסטות קצרות אחרות. בזמנים עכשויים, מדובר בפסטה בייצור המוני. היא משמשת במספר מנות, והיא נפוצה ברחבי סיציליה.

## שימושן במנות
ניתן להשתמש דיטאליני בכמה מנות פסטה, כמו פסטה אי פיגיולי (פסטה ושעועית). משתמשים בה במנות סיציליאניות מסורתיות "בכל רחבי סיציליה". כמה מנות סיציליאניות עם דיטאליני כוללות פסטה עם גבינת ריקוטה ופסטה *chi vruocculi 'rriminati (*פסטה עם ברוקולי). לעיתים קרובות משתמשים בדיטאליני במרקים. והיא תוארה כאידיאלית לשימוש במרקים בשל גודלה שיכול "להתאים היטב על כפית". ניתן להשתמש בה גם בסלטי פסטה.

## קישורים חיצוניים

## הערות שוליים

קטגוריה:סוגי פסטה
יאצי

**יאצי** (אנגלית: **Yahtzee**) הוא משחק עם חמש קוביות משחק. במהלך המשחק כל שחקן מטיל בתורו כל קובייה מפעם אחת עד שלוש פעמים. המטרה במשחק היא לקבל בסופו של דבר סכום נקודות כמה שיותר גבוה.

## היסטוריה
הכללים הבסיסיים של המשחק פותחו על ידי זוג קנדי, כמשחק שמתאים לשיט ביאכטה, והוא כונה יצי (Yatzy). ב-1956 מכר הזוג את הזכויות במשחק לאדווין ס. לאוו (Edwin S. Lowe), מי שאחראי גם למיתוג מחדש ולפופולריות של משחק הבינגו. לאוו ביצע מספר שינויים בכללי המשחק ביחס לכללים המקוריים שגיבשו בני הזוג, והחל לייצר אותו. בהמשך נמכרה החברה של לאוו עם הזכויות למשחק לחברת Milton Bradley בשנת 1973, שלבסוף התאחדה עם חברת Hasbro.

על פי הערכות החברה, מעל 50 מיליון עותקים של המשחק נמכרים מדי שנה ולמעלה ממאה מיליון איש משחקים במשחק באופן קבוע.

## כללים
המשחק מורכב מ-13 סבבים שבכל אחד מהם לכל שחקן מותר לגלגל את הקוביות עד שלוש פעמים. בכל הטלה, רשאי השחקן לבחור אלו קוביות 'לשמור' ולא להטיל פעם נוספת, ואלו הוא מעוניין להטיל פעם נוספת.

כל שחקן בתורו לאחר סיום ההטלות, צריך לבחור קטגוריית ניקוד אחת ולרשום בה את התוצאות בהתאם לתוצאת הקוביות. קטגוריה שנבחרה אינה ניתנת לשימוש חוזר בהמשך (אם נבחרה קטגוריה שאינה מתאימה לתוצאות הקוביות, היא מקבלת את הציון 0). בסוף המשחק סוכמים את תוצאות כל הקטגוריות, בתוספת בונוסים, כדי לקבוע את הניקוד הכולל.

הקטגוריות מחולקות לחלק עליון וחלק תחתון:
#### חלק עליון

#### חלק תחתון

### בונוסים
אם צוברים 63 נקודות או יותר בסכום הכולל של קטגוריות החלק העליון - מקבלים בונוס של 35 נקודות.
אם קטגוריית היאצי כבר מלאה (אך לא בניקוד 0), השחקן מקבל בונוס **יאצי כפול** של 100 נקודות בגין כל יאצי נוסף. בנוסף, הוא נדרש לבחור קטגוריה. על פי חוקי המשחק המקוריים מ-1956, הוא רשאי לעשות שימוש ביאצי הנוסף כ**ג'וקר** בכל אחת מקטגוריות החלק התחתון. בגרסה משנת 1961 שונה הכלל, כך שעל השחקן לעשות תחילה שימוש בקטגוריה המתאימה למספר שקיבל כיאצי בחלק העליון - ורק אם קטגוריה זו תפוסה כבר, הוא רשאי להשתמש בו כג'וקר באחת מקטגוריות החלק התחתון. אם גם כלל קטגוריות החלק התחתון תפוסות - יש למלא אותו באחת הקטגוריות הלא מתאימות בחלק העליון, ולרשום 0 נקודות.

## קישורים חיצוניים

* 

## הערות שוליים

קטגוריה:משחקי קובייה
ויקיפדיה זירו

**ויקיפדיה זירו** (באנגלית: **Wikipedia Zero**) היה פרויקט של קרן ויקימדיה אשר סיפק גישה לוויקיפדיה ללא תשלום בטלפונים ניידים באמצעות דירוג אפס . מטרת הפרויקט הייתה לתת גישה לידע חינמי עבור תלמידים וסטודנטים במעמד סוציו-אקונומי נמוך, נטען כי 800 מיליון אנשים קיבלו גישה לוויקיפדיה במסגרת הפרויקט. הפרויקט הסתיים ב-2018.

הפרויקט הושק בשנת 2012, וזכה בפרס South by Southwest לאקטיביזם לשנת 2013. לאחר שהפרויקט ספג ביקורת לאורך השנים בגין הפרת עקרון נייטרליות הרשת, הודיע הפרויקט על סיום היוזמה בפברואר 2018, והקרן הודיעה כי תמצא אסטרטגיה חדשה להפוך את ויקיפדיה לנגישה יותר.

בהשראת המיזם, נוצר גם פייסבוק זירו .

## קישורים חיצוניים

* 
* 
## הערות שוליים

קטגוריה:אנציקלופדיית ויקיפדיה
קטגוריה:קרן ויקימדיה
Back That Up to the Beat

**Back That Up to the Beat** הוא שיר שהוקלט על ידי הזמרת-יוצרת האמריקאית מדונה, מתוך אלבום האולפן הארבעה-עשר שלה, *[[Madame X (אלבום)|Madame X]]* (2019). הוא יצא לאור כסינגל החמישי והאחרון מתוך האלבום ב-30 בדצמבר 2022, בהוצאת חברת התקליטים אינטרסקופ רקורדס. השיר נכתב והופק על ידי מדונה, בריטני האזרד ופארל ויליאמס, עם הפקה נוספת של ג'ף באסקר ומייק דין. במקור, לא יצא השיר כסינגל מתוך האלבום, אך לאחר הצלחתו בטיקטוק הוא זכה להצלחה בין-לאומית והופץ כסינגל.

## רקע וכתיבה
"Back That Up to the Beat" נכתב על ידי מדונה, בריטני האזרד, פארל ויליאמס, בעוד שהפקתו טופלה על ידי מדונה, ג'ף באסקר, מייק דין, פארל ויליאמס. השיר נקרא במקור "Back That Up (Do It)", השיר הוקלט לראשונה ב-2014 ונועד להיכלל באלבום האולפן ה-13 של מדונה, *[[Rebel Heart]]* (2015). הדמו שלו דלף לאינטרנט ב-23 בדצמבר 2014, ובסופו של דבר לא נכנס לרשימת הרצועות הסופיות של האלבום. השיר עבר עיבוד מאוחר יותר ב-2019 והופיע כרצועת בונוס במהדורת 2 תקליטורים דלוקס של אלבום האולפן ה-14 של מדונה, *[[Madame X (אלבום)|Madame X]]*. גרסת 2019 כוללת הרכב שונה באופן קיצוני, בגרסה ישנם מלא כלי נגינה ערביים ותופים מורכבים.

גרסת הדמו המקורית של השיר משנת 2015, החלה לזכות לפופולריות בטיקטוק ובשל הביקוש הרב, מדונה הוציאה אותו לאחר שני הקמפיינים הפרסומיים של *Rebel Heart* ו-*[[Madame X (אלבום)|Madame X]]*, כסינגל בפני עצמו, בנוסף לגרסה מהירה שלו. השיר יצא לאור ב-30 בדצמבר 2022 בשירותים הדיגיטליים. בהשוואה לגרסת האלבום, השיר מאופיין בסוגות מוזיקליות כדוגמת דיסקו ופאנק. השיר נשלח לרדיו להיטים עכשוויים באיטליה ב-20 בינואר 2023 והצליח להגיע למקום ה-30 במצעד האיירפליי של המדינה, המתפרסם באמצעות רדיומוניטור.

## וידאו קליפ
האודיו הרשמי של "Back That Up to the Beat" פורסם ב-30 בדצמבר 2022 בערוץ היוטיוב של מדונה.

נכון לינואר 2023 עומד מונה הצפיות של הסרטונים על למעלה מ-5 מיליון צפיות.

## רשימת השמעה
* **הורדה דיגיטלית / סטרימינג**
# "" – 3:32
# "" – 3:12

## מיקומי שיא

## היסטוריית יציאות לאור

## קישורים חיצוניים

## הערות שוליים

קטגוריה:שירי 2015
קטגוריה:סינגלים מ-2022
קטגוריה:שירי מדונה
קטגוריה:שירים באנגלית
קטגוריה:שירים שנכתבו על ידי מדונה
קטגוריה:שירים שנכתבו על ידי סטארה
קטגוריה:שירים שנכתבו על ידי פארל ויליאמס
קטגוריה:שירים שהופקו על ידי ג'ף באסקר
קטגוריה:שירים שהופקו על ידי מדונה
קטגוריה:שירים שהופקו על ידי מייק דין
קטגוריה:שירים שהופקו על ידי פארל ויליאמס
קטגוריה:שירים על אלכוהול
קטגוריה:מוזיקה: תופעות אינטרנט
קטגוריה:סינגלים בהוצאת אינטרסקופ רקורדס
פרסים ומועמדויות של באד באני

ערך זה עוסק בפרסים והמועמדויות בהם זכה הזמר והראפר הפוארטו ריקני באד באני במהלך השנים. באני החל את הקריירה שלו בשנת 2018 כשהשתתף בשיר של קארדי בי "I Like It", ומאז הצלחת הסינגל, הזמר זכה במאות פרסים ביניהם "שיר הקיץ" בטקס פרסי הווידאו קליפים של MTV ובין היתר על תרומתו למוזיקה. אלבום הבכורה של באד באני *[[X 100pre]]* זכה להצלחה מסחררת, וזכה לקבל מועמדות בפרסי הגראמי לפרס אלבום הרוק, האורבני או האלטרנטיבי הטוב ביותר.

בשנת 2019, המשיכה הצלחתו של הזמר הפוארטו ריקני, והאלבום העניק לבאד באני את הזכייה בפרס האלבום האורבני של השנה בטקס פרסי גראמי הלטיני, ובפרס האמן החברתי של השנה בטקס פרסי המוזיקה הלטינית של בילבורד.

במהלך שנות ה-20 של המאה ה-21, באד באני הניף את הקריירה שלו ונהפך לאמן בינלאומי ומצליח ביותר. אלבומי האולפן של באני*[[YHLQMDLG]], [[El Último Tour Del Mundo]],* ו-*[[Un Verano Sin Ti]]*, כולם קיבלו מועמדות בטקס פרסי הגראמי עבור קטגוריית האלבומים: פרס גראמי לאלבום הפופ הלטיני או האורבני הטוב ביותר, פרס גראמי לאלבום האורבני הטוב ביותר, ואלבום השנה, בהתאמה. בנוסף, כל שלושת האלבומים זכו בפרס האלבום הלטיני האהוב ביותר בשנים 2020-2022 בטקס פרסי המוזיקה האמריקאית.

"Yo Perreo Sola" הסינגל השמיני מתוך האלבום *[[YHLQMDLG]]* זכה בפרס ביצוע הרגאטון הטוב ביותר בטקס פרסי גראמי הלטיני לשנת 2020, וקיבל מועמדות בפרס הווידאו קליפים של MTV לאמן הלטיני הטוב ביותר.

"Dakiti" הסינגל המוביל מתוך האלבום *[[El Último Tour Del Mundo]]* קיבל מספר זכיות; בפרס השיר הלטיני המוביל של פרסי המוזיקה של בילבורד, פרס המוזיקה האמריקאית הלטינית לשיר השנה, ולשיר האורבני של השנה וקיבל מועמדות בפרס הווידאו קליפים של MTV לאמן הלטיני הטוב ביותר.

הזמר הראפר הפוארטו ריקני באד באני זכה בכ-2 פרסי גראמי, 4 פרסי הגראמי הלטיני, 8 פרסי המוזיקה של בילבורד, פרס הווידאו קליפים של MTV, 2 פרסי המוזיקה האמריקאית, 13 פרסי Lo Nuestro, יחד עם פרסים נוספים. באני קיבל 9 מועמדויות בטקס פרסי הגראמי השונים; הקלטת השנה עבור הסינגל "I Like It" בשנת 2019, פרס אלבום הרוק, האורבני או האלטרנטיבי הטוב ביותר עבור שני אלבומיו *[[X 100pre]]* ו-*[[Oasis]]* בשנת 2020, פרס גראמי לאלבום הפופ הלטיני או האורבני הטוב ביותר עבור אלבומו *[[YHLQMDLG]]* *(*2021*) ו-[[El Último Tour Del Mundo]]* (2022), פרס גראמי לביצוע הפופ הטוב ביותר של צמד/להקה עבור הביצוע "Un Día (One Day)" בשנת 2021. בשנת 2020, הוא קיבל את פרס הלטיני פזמנואי השנה על ידי האגודה האמריקאית למלחינים, מחברים ומוציאים לאור. בשנת 2021, הוא זכה באליפות היאבקות מקצועית, כאשר קיבל את התואר האליפות 24/7 של ה-WWE.

## פרסים ומועמדויות

## הערות שוליים

באד באני
קטגוריה:באד באני
קופיפטריקס

**קופיפטריקס** (שם מדעי: *Copepteryx*; מיוונית עתיקה: "pteryx" - אצבע/כנף ו-"Kope" - קופ, כלומר: "האצבע של קופ") הוא סוג של עוף ימי קדום דמוי-פינגווין וחסר יכולת תעופה, אשר התקיים בסוף האוליגוקן ביפן לפני 28 עד 23 שנה מימינו. הסוג תואר ב-1996 בידי אולסון והאסגווה (Olson & Hasegawa) ונכללים בו 2 מינים: *Copepteryx hexeris* ו-*Copepteryx titan*.

במראהו דמה מאוד לויימאנו, מהקדומים שבפינגווינים וכמותו היה בעל אורח חיים מיימי ולא מעופף והוא היה מהגדולים שבעופות הימיים בתקופתו, כאשר עצם הירך שלו הגיע לאורך 223 מ"מ. הוא התקיים במימי החופים של יפן, בהם דג דגים ודיונונים.

ואולם למרות דמיונו החיצוני לפינגווין הוא למעשה השתייך למשפחה הנכחדת Plotopteridae, הקרובה לקורמורניים והנחשוניים המודרניים ומשוייכת כמותם לסדרת הסולתאים (ובעבר לשקנאים). הדמיון ביניהם נובע כנראה מאבולוציה מתכנסת עקב אורח חיים דומה.

## קישורים חיצוניים

קטגוריה:סולתאים
קטגוריה:עופות ימיים פרהיסטוריים
קטגוריה:בעלי חיים שחיו באוליגוקן באסיה
קטגוריה:עופות שחיו בפלאוגן
קטגוריה:מאובני טקסונים שתוארו ב-1996
קרלוס אלקרס (כדורגלן)

**קרלוס חונאס אלקרס** (בספרדית: **Carlos Jonás Alcaraz**; נולד ב-30 בנובמבר 2002 בלה פלאטה שבארגנטינה) הוא כדורגלן ארגנטינאי המשחק בעמדת הקשר באברטון מהפרמייר ליג.

## קריירת מועדונים
אלקרס הצטרף למחלקת הנוער של ראסינג קלוב בשנת 2017. ב-26 בינואר 2020 ערך את הופעת הבכורה שלו בקבוצה הבוגרת של המועדון, בתיקו 1-1 נגד אתלטיקו טוקומאן במסגרת המחזור ה-17 בליגת העל הארגנטינאית לעונת . הוא ערך 66 הופעות ליגה במדי המועדון, בהן הבקיע תשעה שערים.

ב-11 בינואר 2023 חתם אלקרס לארבע שנים וחצי בסאות'המפטון מהפרמייר ליג. 

ב-31 בינואר 2024 הושאל אלקרס אל יובנטוס עד לסיום העונה.

ב-28 באוגוסט 2024 חתם בפלמנגו.

ב-4 בפברואר 2025 הושאל אלקרס אל אברטון מהפרמייר ליג. ב-31 במאי חתם בקבוצה.
## תארים
;ראסינג קלוב
* גביע האלופות הארגנטינאי (1): 2022
**יובנטוס**
* קופה איטליה (1): 
**פלמנגו**
* הגביע הברזילאי (1): 2024
* אליפות ריו דה ז'ניירו בכדורגל (1): 2025

## קישורים חיצוניים

## הערות שוליים

קטגוריה:כדורגלנים ארגנטינאים
קטגוריה:קשרי כדורגל ארגנטינאים
קטגוריה:כדורגלני ראסינג קלוב
קטגוריה:כדורגלני סאות'המפטון
קטגוריה:כדורגלני יובנטוס
קטגוריה:כדורגלני פלמנגו
קטגוריה:כדורגלני אברטון
קטגוריה:ספורטאים ארגנטינאים באנגליה
קטגוריה:ספורטאים ארגנטינאים באיטליה
קטגוריה:ספורטאים זרים בברזיל
קטגוריה:ארגנטינאים שנולדו ב-2002
גיגאנהינגה

**גיגאנהינגה** (שם מדעי: *Giganhinga*; מילולית: "נחשון ענק") הוא סוג של עוף ימי קדום ממשפחת הנחשוניים שבסדרת הסולתאים, אשר התקיים בין המיוקן לפליסטוקן באמריקה הדרומית.

## תיאור
המאובנים שלו התגלו באורוגוואי וארגנטינה בתצורות: "Camacho Formation", "the San José Formation" ו-"the Libertad Formation" וכנראה גם "Ituzaingó Formation" ואלה כללו שרידים לא שלמים וכבדי משקל של אגן ירכיים ושל עצם הירך והוא תואר ב-2002 בידי החוקרים Rinderknecht & Noriega, כאשר תחילה הוא נחשב לסוג של עוף אימה עקב גודלו ומקום הימצאו. עם זאת מבנה העמנות הזכיר מבנה דחוס המתאים לעופות מים קרובים לשקנאים ודומה ביותר לזה של הנחשוניים והקורמורניים. הסוג מכיל מין יחיד *Giganhinga kiyuensis* - הקרוי על שם חופי "Kiyü" שבדרום אורוגוואי, סמוך לשפכי הריו דה לה פלטה.

עוף זה היה גדול מאוד ומדידה דומה ביחס לנחשון אמריקאי משווה שגובהו הגיע ל-1.5 מטר ולמשקל של 12 עד 17.7 ק"ג, אם כי מספר חוקרים מעריכים את המשקל בזהירות מאחר שעופות רבים בעלי צפיפות עצמות נמוכה יחסית, המקטינה את משקלם. ככל הנראה עקב משקלו היה חסר יכולת תעופה וכנראה ששחה וצלל מתחת למים במרדף אחר דגים. ככל הנראה משקלו עזר לו בתמרון וברדיפה אחרי טרף.

## קישורים חיצוניים

## הערות שוליים

קטגוריה:נחשוניים
קטגוריה:עופות ימיים פרהיסטוריים
קטגוריה:עופות שחיו בנאוגן
קטגוריה:עופות שחיו בפלייסטוקן
קטגוריה:מאובני טקסונים שתוארו ב-2002